
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2006 M. BIRŽELIO 29 D. SPRENDIMO NR. T-191 DALINIO PAKEITIMO

2012 m. balandžio 26  d. Nr. T-186
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p.  ir atsižvelgdama į asociacijos Slavikų seniūnijos bendruomenės centro 2012 m. kovo 23 d. prašymą, nusprendžia:

1. Iš dalies pakeisti rajono savivaldybės tarybos 2006 m. birželio 29 d. sprendimo Nr. T-191 „Dėl negyvenamosios patalpos, esančios Slavikų seniūnijoje, Slavikų kaime, Suvalkiečių g. 14, perdavimo laikinai neatlygintinai valdyti ir naudotis“ (su vėlesniu rajono savivaldybės tarybos 2008 m. birželio 26 d. sprendimu Nr. T-201) 1 punktą ir jį išdėstyti nauja redakcija:


„1. Perduoti asociacijai Slavikų seniūnijos bendruomenės centrui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančią ir šiuo metu rajono savivaldybės administracijos patikėjimo teise valdomą - 20,95 kv. m ploto negyvenamąją patalpą (Nekilnojamojo daikto kadastrinių matavimų byloje Nr. 84/8371 pastatas pažymėtas šifru 1C2/p, unikalus Nr.8498-8007-2012,  patalpos indeksas - 1-5,  leidžiant naudotis 2,66 kv. m ploto bendro naudojimo patalpomis, kurių indeksai – 1-6, 1-7) ir 128,25 kv. m ploto katilinės pastatą (Nekilnojamojo daikto kadastro duomenų byloje Nr. 84/8371 pastatas pažymėtas šifru 4H1/p, unikalus Nr.4400-1148-0240), esančius Slavikų seniūnijoje, Slavikų kaime, Suvalkiečių g.14, Slavikų seniūnijos bendruomenės centro įstatuose šiuo metu numatytoms funkcijos vykdyti“.

2. Įgalioti rajono savivaldybės administracijos direktorių pasirašyti susitarimą dėl rajono savivaldybės turto panaudos sutarties Nr. 1D-32, sudarytos 2006 m. liepos 20 d., pakeitimo.

